**Programul GLOBAL ETHICS**

Programul “**GLOBAL ETHICS: SAVE THE PLANET EARTH”** este o iniţiativă propusă de **Federaţia Mondială a Cluburilor, Centrelor şi Asociaţiilor pentru UNESCO,** mentorii acesteia fiind **Profesorul EIJI HATTORI** şi **George On Christophides**, preşedinti ai Federaţiei Mondiale.

**Federaţia Mondială a Cluburilor, Centrelor şi Asociaţiilor pentru UNESCO** vizează prin **Global Ethics,** stabilirea unei punţi de legătură între opinia publică şi politicile publice, organizând activităţi care influenţează guvernele şi societăţile în eliminarea riscurilor actuale şi viitoare, ce pot provoca tensiuni suplimentare în civilizaţiile din întreaga lume. Acest program își dorește promovarea unui nou cadru privind etica la nivel global, cadru bazat pe valorile drepturilor omului, problemele emergente culturale, științifice, sociale, economice și de mediu. Prin această conferință globală, **Federația Mondială** își propune în aceeași măsură adoptarea unei rezoluții propuse **Organizației Națiunilor Unite** pentru constituirea "**Zilei internaționale a eticii globale**", care să-și orienteze o atenție deosebită asupra rezultatului conceptului principal al proiectului **"Salvați planeta Pământ".**

Programul “**GLOBAL ETHICS: SAVE THE PLANET EARTH”** își propune pe termen lung identificarea unor modalități de implementare a unor modificări și remodelări ale sistemului global la nivel economic, social, ecologic. Un viitor sigur și prosper poate fi asigurat prin acordarea unei atenții deosebite educației, respectului față de natură sau față de drepturile omului. De asemenea, programul se dorește a fi un promotor în trezirea sentimentului de solidaritate și cooperare între diferite civilizații, în încurajarea schimbului și interacțiunii la nivel global, pentru a asigura mobilizarea oamenilor și conștientizarea importanței respectării eticii globale. Această mobilizare este necesară pentru generațiile viitoare, care ar avea posibilitatea de a trăi în armonie.

Prin acest program se dorește promovarea culturii păcii, comunicarea și înțelegerea globală prin stabilirea unor valori etice și consolidarea relaționării la nivel mondial, pentru o mai bună gestionare a transformărilor culturale, sociale, economice, și de mediu.

Obiectivele programului:

* Crearea unui forum global transnațional și interguvernamental cu privire la aspecte ale problemelor etice, sociale și de mediu.
* Mobilizarea academicienilor, specialiștilor, oamenilor interesați din sectorul guvernamental și non-guvernamental în dezvoltarea unei rețele ce poate facilita schimbul de informații, perspective și experiență.
* Încurajarea organizațiilor non-guvernamentale și a instituțiilor politice internaționale în susținerea de noi modalități de dezvoltare durabilă la nivel global.

Prin acest program privind etica globală, se reacționează la eforturile UNESCO privind promovarea eticii în știință și tehnologie, dezvoltării durabile, promovarea unei culturi a păcii și a non-violenței. De asemenea, acest program își dorește să răspundă transformărilor ce se produc în sectoarele economic, social și de mediu, prin consolidarea sistemelor naționale într-o rețea de promovare a eticii la nivel global.

**Proiectul MOMENTUL MAGELLAN**

**Federația Română a Asociațiilor, Centrelor și Cluburilor pentru UNESCO** prin **ALUMNUS CLUB** în colaborare cu **Fundația SPANDUGINO** își propune să aducă o contribuție românească prin proiectul **MOMENTUL MAGELLAN.** Această initiațivă are ca scop lansarea unui demers creator prin punerea în valoare a patrimoniului cultural-științific european. De asemenea, proiectul își propune aducerea la aceeași masă de discuții actori relevanți din sfera academică, a institutelor științifice, culturale, sectorul guvernamental și non-guvernamental.

Proiectul are ca obiectiv general conștientizarea și promovarea importanței dialogului intercultural, a schimbului de bune practici între toti reprezentanții mentionați anterior în ceea ce priveşte patrimoniul cultural-științific. El se înscrie în demersul mai larg de aducere laolaltă a culturilor europene, prin stimularea participării active, mai ales a tinerilor, la schimbul de experienţe, precum şi la punerea în comun a valorilor patrimoniale europene. **MOMENTUL MAGELLAN** se naște printr-o conjugare armonioasă dintre știință, cultură și educație punându-se accent pe moralitatea realității și pe etica veritabilă, universal acceptate.

Proiectul **MOMENTUL MAGELLAN**, ce se va derula pe parcursul a patru ani (2012-2016), reprezintă contribuţia românească la **PROGRAMUL GLOBAL ETHICS** – iniţiat de **Federaţia Mondială a Asociaţiilor, Centrelor şi Cluburilor pentru UNESCO**, şi are ca scop lansarea unui demers creator prin punerea în valoare a patrimoniului cultural-științific național și european.

**“Grupul de inițiativă MOMENTUL MAGELLAN”** este reprezentat de **ALUMNUS CLUB pentru UNESCO** și **FUNDAŢIA SPANDUGINO,** grup ce lansează proiectul ca o majoră contribuție românească la programul **GLOBAL ETHICS.**

Acest proiect ce se va derula pe parcursul a 4 ani (2012-2016) are ca scop lansarea unui demers creator prin punerea în valoare a patrimoniului științific și cultural național și european. De asemenea, proiectul îşi propune aducerea la aceeaşi masă de discuţii a actorilor relevanţi din sfera academică, a institutelor ştiinţifice, culturale, din sectorul guvernamental şi non-guvernamental, cu scopul promovării dialogului intercultural și a schimbului de bune practici. Acest program își dorește să răspundă la transformările ce se produc în sectoarele economic, social, cultural și de mediu prin consolidarea sistemelor naționale într-o rețea de promovare a eticii. **MOMENTUL MAGELLAN** se naște printr-o conjugare armonioasă dintre știință, cultură și educație, punându-se accent pe moralitatea realității și pe etica veritabilă, universal acceptate.

Continuitatea acestui demers se va concretiza în formarea “**Grupului de lucru MOMENTUL MAGELLAN**” reprezentat de personalități ale lumii științei, educației și culturii, ce vor contribui la punerea în practică a tuturor ideilor rezultate din studiile efectuate la nivel individual, dar și la nivel de cercetare în colectiv la nivel național și internațional.

Marile personalități care își vor prezenta opera științifică în cadrul evenimentelor organizate sub egida proiectului **MOMENTUL MAGELLAN** vor deveni mentori pentru tinerii care își doresc să urmeze drumul cercetării.

Proiectul beneficiază de susținerea companiei **EIT – Forum Auto (Importator Volvo în România)**,primul partener inițiator al **“Grupului de susținere MOMENTUL MAGELLAN”**.

Partenerul editorial al proiectului este **EDITURA SPANDUGINO**, care a fost creată în 2008 și care promovează un model cultural al calității. Editura își propune să acorde importanță și să dea amploarea cuvenită instituției mentoratului, a dialogului și a recuperării memoriei.

Viziunea **EDITURII SPANDUGINO** este strâns legată de convingerea că fără înțelepciunea provenită din experiență, fără modele, fără consolidarea unui țesut bazat pe valori profund umane între indivizi și fără o cultură a dialogului, nicio comunitate nu poate să supraviețuiască. Pariul Editurii este accesul spre universalitate și ieșirea din limitele particularului, prin îndepărtarea prejudecăților și a barierelor culturale de orice fel. În politica editorială de promovare a cărților și autorilor, Editura ține mult la prezența autorilor în cadrul protocolului de lansare a cărților, fiind conștienți de cât de mult avem de învățat unii de la alții.

**Federația Română a Asociațiilor, Centrelor și Cluburilor pentru UNESCO (FRACCU)**

**Cluburile UNESCO** sunt grupuri de oameni de toate vârstele şi de toate categoriile sociale care urmăresc să transpună în viaţa socială valorile exprimate în actul constitutiv al UNESCO (Organizaţia Naţiunilor Unite pentru Educaţie, Ştiinţa şi Cultura) şi în textele fundamentale promovate de ONU. Primele cluburi UNESCO s-au constituit în mod spontan în 1947, mai întâi în Japonia, apoi în Statele Unite, existând astăzi în lume o reţea de peste 4000 de organizaţii în mai mult de 120 de ţări. Fiind singurele entităţi neguvernamentale, care poartă numele UNESCO, cluburile aderă la aportul etic, cultural, şi intelectual al acestei organizaţii, precum şi la vocaţia sa de cooperare şi înţelegere internaţională.

Reteua naţională a luat fiinţă în 1999, avocata Paula Iacob fiind preşedintele fondator al FRACCU. Printre primele organizaţii create de la început ca şi entităţi ale societăţii civile UNESCO amintim Clubul România  şi Alumnus Club pentru UNESCO.

**Comisia Naţională a României pentru UNESCO** va sprijini implementarea acestui proiect făcând cunoscută acestă inițiativă românească la nivel global prin comisiile naționale din fiecare țară.